Dathanna Geala Amháin

Dráma dúghrinn is ea Dathanna Geala Amháin, suite i dteach faire. Dráma aonair is ea é atá lán le diabhlaíocht. Pauline Goldsmith a scríobh an bundráma agus Séamas Mac Annaidh a chuir i nGaeilge é i gcomhar le Brídín Ní Mhaoldomhnaigh. D'éirigh an-mhaith leis an mbunleagan ag Féile Imill Dhún Éideann, agus chuaigh ar camchuairt ar feadh na mblianta ó Bhéal Feirste go dtí an Bhrasaíl.

Tharraing Goldsmith ar chuimhní ar a hóige i mBéal Feirste agus ar nósanna tórramh na tíre chun "an nóta ceart a bhualadh idir an greann dorcha, an chumha agus an machnamh." Déanann sí ómós a thabhairt don ghreann, don athléimneacht, agus don chaoi go mbíonn daoine i mbarr a maitheasa agus iad i bpáirt lena chéile.

Meastar nach bhfuil sé feiliúnach do ghasúir faoi aois an 14.

 Léiriúchán na Taibhdheirce (2025) 
Chuir an Taibhdhearc Dathanna Geala Amháin ar an stáitse den chéad uair i nGaeilge mar chuid d’Fhéile Amharclannaíochta na Gaillimhe 2025 agus tugadh ar chamchuairt é. Tá fortheidil i mBéarla mar chuid den léiriúchán seo a chuireann ar chumas iad siúd nach bhfuil Gaeilge láidir acu an scéal a leanúint. Cuireann an dearadh seit go mór leis. Moladh an léiriúchán as a ghreann, a dhaonnacht, agus a ionchuimsitheacht.

 Foireann 

 Scríbhneoir: Pauline Goldsmith
 Stiúrthóir: Muireann Kelly (Stiúrthóir Ealaíne na Taibhdheirce)
 Aisteoir: Brídín Ní Mhaoldomhnaigh (Katie in Ros na Rún)
 Aistrithe ag Séamas Mac Annaidh
 Dearadh seit: Bridget Ní Dhuinn
 Beochantóirí: Éabha Bortolozza agus Jack Kirwin

Naisc sheachtracha

 Agallamh ar Pé Scéal É (RnaG) leis an aisteoir Brídín Ní Mhaolomhnaigh agus an stiúrthóir Muireann Kelly

Tagairtí

Catagóir:Drámaí aonair ghrinn
Catagóir:Drámaí aonair Ghaeilge
Catagóir:Drámaí aonair
Catagóir:Drámaí Gaeilge
Catagóir:Drámaí
Catagóir:2025
Catagóir:An Taibhdhearc
Catagóir:Amharclann Ghaoth Dobhair
Catagóir:Greann na Gaeilge
Catagóir:Drámaíocht ghrinn i nGaeilge
Catagóir:Drámaíocht ghrinn